open-index/open-wikipedia-markdown huggingface dataset:
Πίνι Γκέρσον

Ο **Πίνιας "Πίνι" Γκέρσον** (γεννημένος στις 13 Νοεμβρίου 1951) είναι Ισραηλινός πρώην καλαθοσφαιριστής και νυν προπονητής καλαθοσφαίρισης. Έχει κατακτήσει 3 Ευρωπαικά τρόπαια ως προπονητής της Μακάμπι Τελ Αβίβ. Έχει υπάρξει μεταξύ άλλων προπονητής της Εθνικής ομάδας μπάσκετ της Βουλγαρίας, ενώ έχει ανακηρυχθεί και ως ο καλύτερος προπονητής της Ευρωλίγκας για το έτος 2005. Το 2008 συμπεριλήφθηκε στους 50 Σπουδαιότερους Συνεισφέροντες της Ευρωλίγκα.

## Καριέρα ως καλαθοσφαιριστής
Ο Πίνι Γκέρσον έκανε τα πρώτα του βήματα στο χώρο του μπάσκετ στην Μακάμπι Νοτίου Τελ Αβίβ, θυγατρική ομάδα της Μακάμπι Τελ Αβίβ. Από πολύ νωρίς έδειξε τις ικανότητές του, με αποτέλεσμα να πάρει ευκαιρίες και στην πρώτη ομάδα στη Μακάμπι Νοτίου Τελ Αβίβ, ωστόσο αναγκάστηκε να βάλει πρόωρο τέλος στην πολλά υποσχόμενη καριέρα του σε ηλικία μόλις 24 ετών, μετά από ένα σοβαρό τραυματισμό.

## Καριέρα ως προπονητής
Μετά τη σύντομη καριέρα του ως καλαθοσφαιριστής, ο Πίνι Γκέρσον συνέχισε να ασχολείται με το άθλημα από το πόστο του προπονητή.

Αρχικά, προπόνησε αρκετές ομάδες του Ισραήλ όπως η Ρισόν Λε Ζιόν, η Χάποελ Γκαλίλ Ελιόν, η Χάποελ Γκαν Σμούελ, η Χάποελ Τελ Αβίβ και η Χάποελ Ιερουσαλήμ. Επίσης έχει υπάρξει μεταξύ άλλων και βοηθός προπονητή στην Εθνική ομάδα μπάσκετ του Ισραήλ.

Μετά το πέρας της σεζόν 2005-06, ο Πίνι Γκέρσον ταξίδεψε στην Ελλάδα με προορισμό τον Ολυμπιακό Πειραιώς. Με τους "ερυθρόλευκους" διεκδίκησε μέχρι τέλους το Πρωτάθλημα Ελλάδας, χωρίς ωστόσο να καταφέρει να το κατακτήσει. Παράλληλα, αποκλείστηκε στο Κύπελλο Ελλάδος στη φάση των 16, ενώ και στην Ευρωλίγκα αποκλείστηκε στην προημιτελική φάση από την Σάσκι Μπασκόνια. Παρόλο που η πρώτη του σεζόν στον πάγκο του Ολυμπιακού κρίθηκε αποτυχημένη, μιας και ο σύλλογος δεν κατάφερε να κατακτήσει κάποιον από τους τρεις τίτλους που διεκδικούσε, ο Πίνι Γκέρσον συνέχισε να βρίσκεται στον πάγκο της ομάδας του Ολυμπιακού. Ωστόσο, αυτό δεν κράτησε για πολύ, μιας και λίγους μήνες αργότερα αντικαταστάθηκε από τον Παναγιώτη Γιαννάκη.

Το Σεπτέμβριο του 2008 ανέλαβε προπονητής της Εθνικής ομάδας μπάσκετ της Βουλγαρίας, την οποία μάλιστα οδήγησε και στο Ευρωμπάσκετ του 2009, ενώ μόλις δύο μήνες αργότερα επέστρεψε στο Ισραήλ, προκειμένου να αναλάβει το πόστο του προπονητή της Μακάμπι Τελ Αβίβ.

Μέσα στο 2010, ο Πίνι Γκέρσον αποχώρησε από τη Μακάμπι Τελ Αβίβ μετά την ήττα από τη Χάποελ Γκιλμπόα Γκαλίλ στους τελικούς του Πρωταθλήματος Ισραήλ, ενώ στη συνέχεια αποχώρησε και από το πόστο του προπονητή της Εθνικής Βουλγαρίας μετά από διαφωνίες με την Βουλγαρική Ομοσπονδία Καλαθοσφαίρισης.

## Παραπομπές

## Πηγές

* https://web.archive.org/web/20120217094428/http://news.kathimerini.gr/4dcgi/_w_articles_sport_2_11/04/2007_222806
* http://www.euroleague.net/competition/awards/awards-2004-05

Κατηγορία:Ισραηλινοί καλαθοσφαιριστές
Κατηγορία:Ισραηλινοί προπονητές καλαθοσφαίρισης
Κατηγορία:Προπονητές καλαθοσφαίρισης ισραηλινών συλλόγων
Κατηγορία:Προπονητές καλαθοσφαίρισης Εθνικής Βουλγαρίας
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης Μακάμπι Τελ Αβίβ
Κατηγορία:Προπονητές νικητές Ευρωλίγκα
Αλ Αχλί Σαουντί ΦΚ

Η **Αλ Αχλί Σαουντί** (αραβικά: الأهلي السعودي) είναι επαγγελματικός αθλητικός σύλλογος από την Τζέντα στη Σαουδική Αραβία. Είναι γνωστός για την ποδοσφαιρική ομάδα του. Έχει ακόμη τμήματα πετοσφαίρισης, χειροσφαίρισης, καλαθοσφαίρισης, κολύμβησης και στίβου.

Η ποδοσφαιρική ομάδα αγωνίζεται στο στάδιο του πρίγκιπα Αμπντουλάχ αλ-Φαϊσάλ, χωρητικότητας 20.000 θεατών. Συμμετέχει στο πρωτάθλημα ποδοσφαίρου της Σαουδικής Αραβίας. Έχει κερδίσει 4πρωταθλήματα (1969, 1978, 1984, 2016), 6 Κύπελλα του Πρίγκιπα (1957, 1970, 1998, 2002, 2007, 2015), 13 Κύπελλα του Βασιλιά (1962, 1965, 1969, 1970, 1971, 1972, 1977, 1978, 1979, 1983, 2011, 2012, 2016), και 5 Κύπελλα της Ποδοσφαιρικής Ομοσπονδίας της Σαουδικής Αραβίας (2001, 2002, 2007, 2012, 2013). Επιπρόσθετα, ήταν φιναλίστ στο Κύπελλο Πρωταθλητριών Ποδοσφαίρου Ασίας το 1986 και το 2012. Έχει επίσης κερδίσει 1 Αραβικό Πρωτάθλημα Πρωταθλητών, το 2003. Έχει κερδίσει τρεις φορές το Κύπελλο Συλλόγων του Κόλπου ( 1985, 2002, 2008 ). Κέρδισε το κύπελλο Σαουδικής Αραβίας μία φορά το 2016. Κέρδισε επίσης το Διεθνές Πρωτάθλημα Φιλίας δύο φορές ( 2001, 2002 ). 3 Κέρδισε επίσης το Καλοκαιρινό Κύπελλο Πρωταθλητών τρεις φορές ( 1966, 1974, 1982). Η Αλ Αχλί είναι ένα από τα τέσσερα μεγάλα ποδοσφαιρικά σωματεία στη Σαουδική Αραβία

## Επίδοση στις διοργανώσεις της AFC
* **[[Κύπελλο Πρωταθλητριών Ποδοσφαίρου Ασίας]]: 14 εμφανίσεις** (δεξιά εμφανίζεται η φάση του πρωταθλήματος μέχρι την οποία έφτασε η Αλ Αχλί
::Πρωτάθλημα 1985-86: Τελικός
:: Πρωτάθλημα 2002-03: Προκριματικά Δυτικής Ασίας - τρίτος γύρος 
:: Πρωτάθλημα 2005: Προημιτελικά 
:: Πρωταθλήματα 2008 και 2010: Φάση ομίλων 
:: Πρωτάθλημα 2012: Τελικός  
:: Πρωτάθλημα 2013: Προημιτελικοί  
:: Πρωτάθλημα 2015: Γύρος των 16 
:: Πρωτάθλημα 2016: Φάση ομίλων  
:: Πρωτάθλημα 2017: Προημιτελικά
:: Πρωταθλήματα 2018 και 2019: Φάση των δεκαέξι
:: Πρωτάθλημα 2020: Προημιτελικά
:: Πρωτάθλημα 2021: Φάση ομίλων

## Παραπομπές


## Εξωτερικοί σύνδεσμοι

*

Κατηγορία:Ιδρύσεις ποδοσφαιρικών ομάδων το 1937
Κατηγορία:Αλ Αχλί ΣΚ (Τζέντα)
Βρίμπιτσα Στεφάνοφ

Ο **Βρίμπιτσα Στεφάνοφ** (Καβάνταρτσι, 19 Δεκεμβρίου 1973) είναι Βορειομακεδόνας παλαίμαχος διεθνής καλαθοσφαιριστής και πρώην προπονητής. Έχει ύψος 1.88 μέτρα και αγωνιζόταν στη θέση του πλέι μέικερ.

## Σταδιοδρομία
Ο Βρίμπιτσα Στεφάνοφ ξεκίνησε την επαγγελματική του καριέρα στην ΜΖΤ Σκοπίων, τοπική ομάδα της Βόρειας Μακεδονίας στην οποία αγωνίστηκε από το 1992 έως το 1998. Ενδιάμεσα και συγκεκριμένα το 1995, ο Στεφάνοφ έκανε το μεγάλο βήμα και συμμετείχε στα Ντραφτ του ΝΒΑ εκείνου του έτους στην προσπάθειά του να εξασφαλίσει επαγγελματικό συμβόλαιο με κάποια ομάδα του καλύτερου πρωταθλήματος μπάσκετ του κόσμου. Ωστόσο, δεν κατάφερε να διακριθεί με αποτέλεσμα να μην επιλεγεί από καμία ομάδα του ΝΒΑ.

Την περίοδο 1998-99 αγωνίστηκε με την ΚΚ Ραμποτνίσκι Σκοπίων με την οποία κατάφερε να κατακτήσει το εγχώριο Πρωτάθλημα Σκοπίων του 1999.

Το καλοκαίρι του 1999 άφησε την ΠΓΔΜ και ταξίδεψε στην Τουρκία για λογαριασμό της Πινάρ Καρσίγιακα, στην οποία παρέμεινε για μόλις ένα χρόνο.

Το 2000 άφησε την Τουρκία και ταξίδεψε στη γειτονική Ελλάδα με προορισμό την ΑΕΚ Αθηνών, στην οποία παρέμεινε για μία σεζόν, κατακτώντας στο τέλος της χρονιάς ένα κύπελλο Ελλάδας (2001).

Το καλοκαίρι του 2001 μετεγγράφη στην ιταλική Μοντεπάσι Σιένα, στην οποία παρέμεινε μέχρι και το 2005, έχοντας κατακτήσει προηγουμένως ένα Κύπελλο Σαπόρτα (2002) και ένα Πρωτάθλημα Ιταλίας (2004).

Μετά το τέλος της αγωνιστικής περιόδου 2004-05, ο Στεφάνοφ επέστρεψε στην Τουρκία καθώς μετεγγράφη στην Ούλκερ - Σπορ, με την οποία κατέκτησε το Τουρκικό Πρωτάθλημα του 2006.

Το 2006, ο Στεφάνοφ είχε αποφασίσει να αποσυρθεί από την ενεργό δράση λόγω προσωπικών προβλημάτων, ωστόσο κάτι τέτοιο τελικά δεν έγινε.

Τη διετία 2006-2008, ο Βρίμπιτσα Στεφάνοφ πέρασε από τον Ερυθρό Αστέρα, τον Ολυμπιακό Πειραιώς, τη Μοντεπάσι Σιένα (κατέκτησε το πρωτάθλημα Ιταλίας του 2007) και τη Μερσίν Μπελεντιγιέσι.

Τελευταίος σταθμός στην πολυετή καριέρα του Στεφάνοφ ήταν η Μενόρκα Μπάσκετ, ομάδα που βρίσκεται στις Βαλεαρίδες Νήσους στην οποία αγωνίστηκε μέχρι τις αρχές του 2009.

## Εθνική ομάδα
Ο Βρίμπιτσα Στεφάνοφ έχει πραγματοποιήσει αρκετές συμμετοχές με την εθνική ομάδα μπάσκετ της πρώην Γιουγκοσλαβικής Δημοκρατίας της Μακεδονίας.

Μεταξύ άλλων, έχει αγωνιστεί στο Ευρωμπάσκετ του 1999 αλλά και στα προκριματικά του Ευρωμπάσκετ του 2007.

## Τίτλοι

### Συλλογικοί
* Πρωτάθλημα ΠΓΔΜ: 1999
* Κύπελλο Ελλάδας: 2001
* Κύπελλο Σαπόρτα: 2002
* 2x Πρωταθλήματα Ιταλίας: 2004, 2007
* Πρωτάθλημα Τουρκίας: 2006

### Ατομικοί
* 5 φορές "Αθλητική προσωπικότητα της ΠΓΔΜ": 1998, 1999, 2000, 2001, 2003
*Ελληνικό All-Star Game: 2001
*Ιταλικό All Star Game: 2005

## Πηγές
* Παρελθόν από τον Ερυθρό Αστέρα ο Στεφάνοφ
* Ανακοίνωσε Στεφάνοφ ο Ολυμπιακός 

Κατηγορία:Βορειομακεδόνες αθλητές
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Μενς Σάνα Μπάσκετ
Κατηγορία:Καλαθοσφαιριστές Μινόρκα
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Κατηγορία:Καλαθοσφαιριστές Καρσίγιακα
Σαμ Χόσκιν

Ο **Σάμουελ Λόντσο Χόσκιν**, ή απλώς **Σαμ Χόσκιν** (Ντιτρόιτ, 29 Δεκεμβρίου 1979) είναι Αμερικανός, με Λιβανέζικη υπηκοότητα, πρώην επαγγελματίας διεθνής καλαθοσφαιριστής. Έχει ύψος 2,06 μ. και αγωνιζόταν τόσο ως πάουερ φόργουορντ, όσο και ως σέντερ.

## Κολλεγιακή σταδιοδρομία
Ο Σαμ Χόσκιν τελείωσε το λύκειο Μπίσοπ Μπόργκρες και στη συνέχεια εισήχθη το 1999 σε ηλικία 20 ετών στο Πανεπιστήμιο Ίστερν Κεντάκι, στο οποίο παρέμεινε για ένα χρόνο. Το 2000 μεταπήδησε στο Πανεπιστήμιο Σκούλντραφτ JC, στο οποίο παρέμεινε επίσης για ένα έτος.

Το 2001 εισήχθη στο πανεπιστήμιο Ντε Πολ, του Σικάγο, από το οποίο αποφοίτησε δύο χρόνια αργότερα. Το 2003 αποφάσισε να λάβει μέρος στα Ντραφτ του ΝΒΑ χωρίς ωστόσο να καταφέρει να εντυπωσιάσει, με αποτέλεσμα να μην εξασφαλίσει κάποιο επαγγελματικό συμβόλαιο συνεργασίας με ομάδα του ΝΒΑ.

## Επαγγελματική σταδιοδρομία
Ο Χόσκιν βρέθηκε το 2003 στο Ισραήλ και υπέγραψε επαγγελματικό συμβόλαιο συνεργασίας με τη Χαποέλ Γκαλίλ Έλιον. Στην ομάδα του Ισραήλ παρέμεινε για ένα χρόνο, χωρίς να καταφέρει να κατακτήσει κάποιο τίτλο.

Το 2004 ταξίδεψε στη Ρωσία για λογαριασμό της Ούραλ Γκρέιτ Περμ, στην οποία παρέμεινε για ένα χρόνο. Στη συνέχεια μετεγγράφη στη Ζενίτ, ομάδα της Αγίας Πετρούπολης στην οποία παρέμεινε επίσης για ένα έτος, καθώς μετά το τέλος της αγωνιστικής περιόδου 2005-06 επέστρεψε στην Ούραλ Γκρέιτ Περμ.

Το 2007 άφησε τη Ρωσία ταξίδεψε με προορισμό την Ελλάδα και συγκεκριμένα τον Ολυμπιακό Πειραιώς, στον οποίο ωστόσο παρέμεινε μόλις για λίγους μήνες. Στη συνέχεια μεταπήδησε στην Κροατία όπου υπέγραψε επαγγελματικό συμβόλαια με την Τσιμπόνα Ζάγκρεμπ.

Μετά το πέρασμά του από την ομάδα του Ζάγκρεμπ, ο Χόσκιν αποφάσισε να συνεχίσει την καριέρα του στην Κίνα και τους Ζέζιανγκ Γκόλντεν Μπουλς, στους οποίους παρέμεινε για αρκετούς μήνες. Μέσα στο 2009 επέστρεψε στο Ισραήλ για λογαριασμό της Μπνέι Χερζίλια, στην οποία παρέμεινε για περίπου ένα χρόνο.

Στη συνέχεια, ο Χόσκιν αγωνίστηκε στα πρωταθλήματα του Ιράν (Σαρντάρι Γκόργκαν, 2011) και του Λίβανου (Τσάμπβιλ, 2011-12).

Την περίοδο 2012-13 αγωνίστηκε με τα χρώματα της Ζίλιν Νόρθιστ Τάιγκερς, ομάδα της Κίνας, ενώ από το καλοκαίρι του 2013 αγωνίζεται στο πρωτάθλημα της Βενεζουέλας με τη φανέλα της Ανζοάτεγκουα.

## Διεθνείς συμμετοχές
Αν και γεννημένος στην Αμερική, ο Σαμ Χόσκιν απέκτησε τη Λιβανέζικη υπηκοότητα και συμμετείχε μάλιστα και με την εθνική ομάδα καλαθοσφαίρισης της χώρας στους Πανασιακούς Αγώνες του 2011.

## Πηγές
* Το προφίλ του Χόσκιν στο nba.com
* Υπέγραψε στον Ολυμπιακό ο Σαμ Χόσκιν

Κατηγορία:Αμερικανοί καλαθοσφαιριστές
Κατηγορία:Λιβανέζοι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Τριούμφ Λιούμπερτσι
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Μπνέι Χερζλίγια
Κατηγορία:Καλαθοσφαιριστές Σαμπβίλ ΣΚ
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές ιρανικών συλλόγων
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές ισραηλινών συλλόγων
Νίκος Αργυρόπουλος (καλαθοσφαιριστής)

Ο **Νίκος Αργυρόπουλος**, γεννημένος στις 25 Μαρτίου 1978 στην Πάτρα, είναι Έλληνας παλαίμαχος επαγγελματίας καλαθοσφαιριστής. Έχει ύψος 188 εκ. και αγωνίστηκε στις θέσεις πόιντ γκαρντ και σούτινγκ γκαρντ. Ξεκίνησε την ενασχόλησή του με την καλαθοσφαίριση στην ομάδα του Αχαιού Σαραβαλίου και το 1992 μετακινήθηκε στην θυγατρική του Απόλλωνα Πατρών ομάδα της Απολλωνιάδας όπου παρέμεινε για τέσσερις σαιζόν προτού προωθηθεί στην ομάδα του Απόλλωνα Πατρών.

## Καριέρα
Ξεκίνησε την επαγγελματική του καριέρα στο χώρο του μπάσκετ υπογράφοντας το πρώτο του επαγγελματικό συμβόλαιο σε ηλικία 18 ετών στον Απόλλωνα Πατρών. Με την ομάδα της Πάτρας αγωνίστηκε για εννιά χρόνια, τα τέσσερα εκ των οποίων στη Β' Εθνική κατηγορία (2000, 2001, 2002, 2003).

Το 2005 μεταπήδησε στον Ολυμπιακό Πειραιώς. Με την ομάδα του Πειραιά δεν κατάφερε να κατακτήσει κάποιο εγχώριο τίτλο, ωστόσο έφτασε μέχρι την προημιτελική φάση της Ευρωλίγκας. Το καλοκαίρι του 2006 μετεγγράφη στον Πανελλήνιο, στον οποίο παρέμεινε μέχρι το 2008. Το 2008 μεταπήδησε στον Άρη Θεσσαλονίκης, στον οποίο παρέμεινε για δύο σεζόν. Το καλοκαίρι του 2010 επέστρεψε στον Απόλλωνα Πατρών στον οποίο αγωνίστηκε μέχρι το τέλος του πρωταθλήματος 2015-16, όταν και ολοκλήρωσε την καριέρα του ως καλαθοσφαιριστής.

Μετά την απόσυρσή του από την ενεργό δράση συνέχισε να προσφέρει τις υπηρεσίες του στην καλαθοσφαίριση από διοικητικό πόστο στον Απόλλωνα Πατρών.

## Διακρίσεις
* Φιναλίστ Κυπέλλου Ελλάδας (2): 1997, 2015

## Παραπομπές


## Πηγές
* Ο N. Αργυρόπουλος ανανέωσε για 2 χρόνια στον Απόλλων, patrastimes.gr. 30/07/2012. Ανακτήθηκε: 07/08/2016.

## Εξωτερικοί σύνδεσμοι
* 
* 



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Απολλωνιάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελληνίου
Κατηγορία:Πόιντ γκαρντ
Κατηγορία:Σούτινγκ γκαρντ
Εσπεράνς Σπορτίβ ντε Τυνίς

Η **Εσπεράνς Σπορτίβ ντε Τυνίς** (γαλλικά: *Espérance Sportive de Tunis*) είναι αθλητικός σύλλογος στην Τύνιδα της Τυνησίας. Χρώματα του συλλόγου είναι το κίτρινο και το κόκκινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ Ολυμπίκ ντε Ραντέ, χωρητικότητας 60.000 θεατών.

## Ιστορία
Ο σύλλογος ιδρύθηκε το 1919.

## Επιτυχίες
.

;Εγχώριες
***[[Πρωτάθλημα ποδοσφαίρου Τυνησίας|Πρωτάθλημα Τυνησίας]]**
::Πρωταθλήτρια (34): 1942, 1959, 1960, 1970, 1975, 1976, 1982, 1985, 1988, 1989, 1991, 1993, 1994, 1998, 1999, 2000, 2001, 2002, 2003, 2004, 2006, 2009, 2010, 2011, 2012, 2014, 2017, 2018, 2019, 2020, 2021, 2022, 2024, 2025
***[[Κύπελλο Τυνησίας (ποδόσφαιρο ανδρών|Κύπελλο Τυνησίας]]**
::Κυπελλούχος (15): 1939, 1957, 1964, 1979, 1980, 1986, 1989, 1991, 1997, 1999, 2006, 2007, 2008, 2011, 2016
***[[Σούπερ Καπ Τυνησίας]]**
::Νικήτρια (3): 1960, 1993, 2001

;Διεθνείς
***[[ΚΑΦ Τσάμπιονς Λιγκ]]**

::Νικήτρια (3): 1994, 2011, 2018
::Φιναλίστ (4): 1999, 2000, 2010, 2012
***Αφρικανικό Κύπελλο Κυπελλούχων**
::Νικήτρια (1): 1998
::Φιναλίστ (1): 1987
***[[ΚΑΦ Σούπερ Καπ]]**
::Νικήτρια (1): 1995
::Φιναλίστ (2): 1999, 2012
***ΚΑΦ Καπ**
::Νικήτρια (1): 1997
***[[Αφρο-Ασιατικό πρωτάθλημα ποδοσφαίρου συλλόγων|Αφρο-Ασιατικό Πρωτάθλημα Συλλόγων]]
::Νικήτρια (1): 1995

***Αραβικό Κύπελλο Πρωταθλητριών**
::Νικήτρια (3): 1993, 2009, 2017
::Φιναλίστ (2): 1986, 1995
***Αραβικό Σούπερ Καπ'''
::Νικήτρια (1): 1996

## Σημειώσεις


## Παραπομπές


## Εξωτερικοί σύνδεσμοι
*


Κατηγορία:Ιδρύσεις ποδοσφαιρικών ομάδων το 1919
Κατηγορία:Ποδοσφαιρικές ομάδες Τυνησίας
Εθνική Κόστα Ρίκα Κ-20 (ποδόσφαιρο ανδρών)

Η **Εθνική Κόστα Ρίκα Κ-20 (ποδόσφαιρο ανδρών)** εκπροσωπεί την Κόστα Ρίκα στις διεθνείς ποδοσφαιρικές διοργανώσεις κάτω των 20 ετών. Ελέγχεται από την Κοσταρικανή Ποδοσφαιρική Ομοσπονδία. Συμμετέχει στο CONCACAF Under-20 Championship και στο Παγκόσμιο Κύπελλο ποδοσφαίρου U20. Στο CONCACAF Under-20 Championship έχει κατακτήσει την 1η θέση το 1988 και το 2009, τη δεύτερη θέση το 1995, το 1997 και το 2011 και την τέταρτη θέση το 1962, 1978 και το 1982. Στο Παγκόσμιο Κύπελλο έχει 8 συμμετοχές στην τελική φάση του τουρνουά έχοντας μια 4η θέση (2009) και φτάνοντας 3 φορές στη φάση των 16 (1999, 2001, 2004).

## Παραπομπές


Κατηγορία:Εθνική Κόστα Ρίκα (ποδόσφαιρο)
Κατηγορία:Εθνικές ομάδες ποδοσφαίρου Κ-20 Βόρειας Αμερικής
Εθνική Κόστα Ρίκα Κ-17 (ποδόσφαιρο ανδρών)

Η **Εθνική Κόστα Ρίκα Κ-17 (ποδόσφαιρο ανδρών)** είναι η εθνική ποδοσφαιρική ομάδα της Κόστα Ρίκα, για ποδοσφαιριστές κάτω των 17 ετών. Ελέγχεται από την Κοσταρικανή Ομοσπονδία Ποδοσφαίρου. Συμμετέχει στο CONCACAF Under-17 Championship και στο Παγκόσμιο Κύπελλο ποδοσφαίρου U20. Στο CONCACAF Under-17 Championship ήταν φιναλίστ το 1985 και κατέκτησε την τρίτη θέση το 1987 και το 1996. Στο Παγκόσμιο Κύπελλο έφτασε για τέσσερις συνεχόμενες διοργανώσεις στα προημιτελικά της διοργάνωησης (2001, 2003, 2005, 2007).

Κατηγορία:Εθνική Κόστα Ρίκα (ποδόσφαιρο)
Κατηγορία:Εθνικές ομάδες ποδοσφαίρου Κ-17 Βόρειας Αμερικής
Γεωμετρικό πολύτοπο

μικρογραφία|δεξιά|Ένα πολύτοπο 2-διαστάσεων
Στη στοιχειώδη γεωμετρία, ένα **πολύτοπο** είναι ένα γεωμετρικό αντικείμενο με επίπεδες πλευρές, που υπάρχει σε οποιοδήποτε γενικό αριθμό διαστάσεων. Ένα πολύγωνο είναι ένα πολύτοπο σε δύο διαστάσεις, ένα πολύεδρο σε τρεις διαστάσεις, και ούτω καθεξής σε υψηλότερες διαστάσεις (όπως ένα πολύχωρο σε τέσσερις διαστάσεις). Μερικές θεωρίες γενικεύουν περαιτέρω την ιδέα να περιλαμβάνει τέτοια αντικείμενα, όπως τα αφηρημένα πολύτοπα και τα άπειρα ή απεριόριστα πολύτοπα (απειρότοποι και ψηφοθετήσεις).

Όταν αναφερόμαστε σε μία *ν*-διαστάσεων γενίκευση, χρησιμοποιείται ο όρος **''ν''-πολύτοπο**. Για παράδειγμα, ένα πολύγωνο είναι ένα 2-πολύτοπο, ένα πολύεδρο είναι ένα 3-πολύτοπο, ένα πολύχωρο είναι ένα 4-πολύτοπο, και ούτω καθεξής.

Στη σύγχρονη εποχή, τα πολύτοπα, και οι σχετικές με αυτά έννοιες, έχουν βρεθεί σε πολλές σημαντικές εφαρμογές σε ποικίλους τομείς, όπως στα γραφικά υπολογιστών, τη βελτιστοποίηση των μηχανών αναζήτησης, την κοσμολογία και πολλούς άλλους τομείς.

## Ετυμολογία
Ο όρος επινοήθηκε το 1882, από τον μαθηματικό Hoppe, ο οποίος τον έγραψε στη γερμανική γλώσσα με τη χρήση των ελληνικών λέξεων "πολύ" και "τόπος". Στη συνέχεια γίνεται διεθνής όρος καθώς εισάγεται στην αγγλική γλώσσα όπου ο όρος παρουσιάστηκε στους μαθηματικούς από την Αλίσια Μπουλ Στοττ, κόρη του διάσημου μελετητή της λογικής Τζορτζ Μπουλ.

## Δείτε επίσης
* Κανονικό πολύτοπο
* Ημικανονικό πολύτοπο
* Κυρτό πολύτοπο
* Ενιαίο πολύτοπο
* Αφηρημένο πολύτοπο

## Παραπομπές


## Πηγές
* .
* .
* .

## Εξωτερικοί σύνδεσμοι
* 
* Regular and semi-regular convex polytopes a short historical overview.
* "Math will rock your world" – Εφαρμογή πολυτόπων σε μια βάση δεδομένων από άρθρα που χρησιμοποιούνται για την υποστήριξη προσαρμοσμένης ροής ειδήσεων μέσω του Διαδικτύου – (*Business Week Online*).

Κατηγορία:Αλγεβρική γεωμετρία
Λαγονήσι

Με την ονομασία **Λαγονήσι** μπορεί να αναφέρονται:

## Οικισμοί και συνοικίες
* Λαγονήσι Αττικής ή *Παραλία Καλυβίων Θορικού*, συνοικία των Καλυβίων Θορικού του δήμου Σαρωνικού.
* Λαγονήσι Φθιώτιδας, οικισμός του δήμου Λοκρών.
* Λαγονήσι Χαλκιδικής, οικισμός του δήμου Σιθωνίας.

## Νήσοι
;Ελλάδα
* Λαγονήσι Άνδρου ή *Γάιδαρος*, ακατοίκητη νησίδα του συμπλέγματος των Γαυριονησίων του δήμου Άνδρου.
* Λαγονήσι Φωκίδος, ακατοίκητη νησίδα του δήμου Δωρίδος.
* Λαγονήσι Χαλκιδικής (νησίδα) ή *Καλογριά*, ακατοίκητη νησίδα του συμπλέγματος της Βουρβουρούς του δήμου Σιθωνίας.
; Τουρκία
* Λαγονήσι Πριγκηποννήσων ή  *Νέανδρος*, νησίδα του συμπλέγματος των Πριγκηποννήσων της επαρχίας Κωνσταντινούπολης.

Κατηγορία:Αποσαφηνίσεις ελληνικών τοπωνυμίων
Ημικανονικό πολύτοπο

Στην γεωμετρία, σύμφωνα με τον ορισμό του καταλόγου του μαθηματικού *Thorold Gosset* που δημοσιεύθηκε το 1900, **ημικανονικό πολύτοπο** θεωρείται συνήθως ένα πολύτοπο που είναι ομοιόμορφο στις κορυφές του και όλες οι έδρες του είναι κανονικά πολυτόπα.

Ο *E.L. Elte* είχε συντάξει το 1912 έναν μεγαλύτερο κατάλογο με τίτλο *The Semiregular Polytopes of the Hyperspaces* (Τα Ημικανονικά Πολύτοπα του Υπερχώρου), ο οποίος περιελάμβανε και έναν ευρύτερο ορισμό.

## Παραπομπές


## Εξωτερικοί σύνδεσμοι
* Regular and semi-regular convex polytopes a short historical overview.

Κατηγορία:Γεωμετρικά σχήματα
Κατηγορία:Πολύτοπα
Ατομική ιδιοκτησία

thumb|right|270px|Το έδαφος και τα συστατικά του μέρη, όπως είναι για παράδειγμα ένα σπίτι, είναι αντικείμενο ιδιοκτησίας.
Η **ιδιοκτησία** ως όρος του δικαίου αναφέρεται στην κυριότητα, το δικαίωμα δηλαδή στην χρήση και εκμετάλλευση ενός πράγματος.
## Η προέλευση της ιδιοκτησίας
Ο Αριστοτέλης αποδίδει τη ροπή  προς την ατομική ιδιοκτησία στη φιλαυτία που είναι έμφυτη στο άνθρωπο επισημαίνοντας ότι είναι απερίγραπτο το πόση ευχαρίστηση προκαλεί σε κάποιον η σκέψη ότι κάτι του ανήκει. Μόνο για λόγους καλοσύνης υπάρχει κοινή χρήση, σύμφωνα με την παροιμία «τα πράγματα των φίλων είναι κοινά». Κοινοκτημοσύνη πρέπει να υπάρχει μέχρι ένα βαθμό, γενικώς όμως ισχύει η ατομική ιδιοκτησία που πραγματώνεται γιατί διαπιστώνουμε περισσότερες συγκρούσεις μεταξύ συνιδιοκτητών παρά μεταξύ εκείνων που έχουν χωριστές περιουσίες και επιπλέον η γενναιοδωρία εκδηλώνεται μόνο σε σχέση με την περιουσία.

Ο Θορστάιν Βέμπλεν (1857-1929) από τους συγχρόνους θεωρούσε την ιδιοκτησία στοιχείο κύρους στα προσωπικά δεδομένα ενός ατόμου.

Εάν, για τους συντάκτες της Διακήρυξης των Δικαιωμάτων του Ανθρώπου και του Πολίτη, όπως αυτές της Οικουμενικής Διακήρυξης των Δικαιωμάτων του Ανθρώπου, η ιδιοκτησία είναι ένα φυσικό δικαίωμα και ένα ανθρώπινο δικαίωμα για κάποιους «η ιδιοκτησία είναι κλοπή», σύμφωνα με την γνωστή συνταγή του Προυντόν: Τι είναι ιδιοκτησία;.

## Η ιδιοκτησία στο ελληνικό δίκαιο

Κατά το άρθρο 1 § 1 του Συντάγματος (1975/1986/2001/2008) «Η ιδιοκτησία τελεί υπό την προστασία του Κράτους, τα δικαιώματα όμως που απορρέουν από αυτή δεν μπορούν να ασκούνται σε βάρος του γενικού συμφέροντος». Εκτός αυτού (του δημοσίου συμφέροντος), προβλέπονται και άλλοι περιορισμοί όπως η δυνατότητα της αποζημίωσης της ακίνητης ιδιοκτησίας με τη διαδικασία της απαλλοτρίωσης, που προβλέπεται από το ίδιο το Σύνταγμα.

Διατάξεις σχετικές με την ιδιοκτησία περιλαμβάνουν, επίσης, τόσο ο Αστικός όσο και ο Ποινικός Κώδικας. Οι σχετικές διατάξεις του Αστικού Κώδικα αποτελούν το αντικείμενο του εμπραγμάτου δικαίου.

## Παραπομπές


## Πηγές
*Dictionary of Greek

## Βιβλιογραφία
* Γουίλ Ντυράν (Will Durant), Ιστορία του πολιτισμού, Τόμ. Α κεφ. 3 σσ. 31-46
* Τζον Λοκ, Δεύτερη πραγματεία περί κυβερνήσεως «Περί ιδιοκτησίας», εκδ. ΓΝΩΣΗ ISBN 960-235-393-7

Κατηγορία:Νομικοί όροι
Κατηγορία:Κοινωνική ανισότητα
Καστανιά Λεύκτρου Μεσσηνίας

Η **Καστανέα** ή ***Καστανιά*** Λεύκτρου (αλλά και ***Καστάνια*** ή ***Μεγάλη Καστάνια***)  είναι ορεινό χωριό του νομού Μεσσηνίας και ανήκει στο δημοτικό διαμέρισμα του πρώην δήμου Λεύκτρου και νυν Δήμου Δυτικής Μάνης.

## Περιγραφή
Το χωριό βρίσκεται σε υψόμετρο 700 μέτρων στους πρόποδες του Ταϋγέτου από την πλευρά της Μεσσηνίας και ανήκει στην περιοχή της ιστορικής Μάνης, ενίσχυσε την επανάσταση του 1821 με τετρακόσιους άντρες (τετρακόσια όπλα όπως αναφέρεται σε ορισμένα βιβλία), ενώ στον πύργο του Δουράκη, που υπάρχει στο χωριό έχει καταφύγει και ο οπλαρχηγός Θεόδωρος Κολοκοτρώνης.

Στο χωριό υπάρχουν αρκετές εκκλησίες του 12ου αιώνα και η μία από τις δύο διώροφες χριστιανικές εκκλησίες της Ευρώπης. Προστάτης του χωριού είναι η Παναγία και γιορτάζει στις 15 Αυγούστου με δοξολογία και πανηγύρι μπροστά από την εκκλησία της *Κοιμήσεως της Θεοτόκου* στην πλατεία του χωριού. Το χωριό είναι προορισμός δροσιάς τους καλοκαιρινούς μήνες και σταθμός κυνηγιού το χειμώνα.
## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Αμάσρα

Η **Αμάσρα** (από το Ἄμαστρις, *γεν*. Ἀμάστριδος, ) είναι μια μικρή πόλη-λιμάνι της Μαύρης θάλασσας στην Επαρχία Μπαρτίν, στην Τουρκία. Η πόλη διαθέτει χαρακτηριστικές παραλίες και περιβάλλον, κάτι που έκανε τον τουρισμό σημαντική δραστηριότητα για τους κατοίκους. Στην απογραφή του 2010 ο πληθυσμός της ήταν περίπου 6.600.

Η Αμάσρα έχει δύο νησιά. Το μεγαλύτερο ονομάζεται Μπουγιούκ αντά (Büyük ada) δηλαδή Μεγάλο Νησί, ενώ το μικρότερο Ταβτσάν αντάσι (Tavşan adası) δηλαδή Λαγονήσι.

## Ιστορία
Για την ιστορία της πόλης από τους ομηρικούς χρόνους έως το Βυζάντιο βλ. Άμαστρις Παφλαγονίας.

## Κύρια αξιοθέατα
Εξαιτίας της αρχιτεκτονικής της κληρονομιάς, η Αμάσρα είναι μέλος της Ευρωπαϊκής Ένωσης Ιστορικών Πόλεων και Περιοχών 

### Κάστρο της Αμάσρα
Το κάστρο της Αμάσρα χτίστηκε κατά τη ρωμαϊκή περίοδο. Τα τείχη γύρω από το κάστρο χτίστηκαν στη βυζαντινή περίοδο. Τα εμπρόσθια τείχη και οι πύλες χτίστηκαν από τους Γενοβέζους τον 14ο και 15ο αιώνα. Αν και βρίσκεται σε σχετικά στενή χερσόνησο, τούνελ κάτω από το κάστρο οδηγεί σε δεξαμενή γλυκού νερού. 

### Εκκλησία Τζαμί
Η εκκλησία χτίστηκε από τους Βυζαντινούς τον 9ο αιώνα. Ουσιαστικά είναι μικρό παρεκκλήσι με τον τριμερή νάρθηκά του. Μετά την κατάκτηση της Αμάσρα το 1460, μετατράπηκε σε τζαμί. Το τζαμί έκλεισε ως τόπος προσευχής το 1930
thumb|200px|Η εκκλησία τζαμί της Αμάσρα

### Το Μνημείο του Βραχώδους Δρόμου-Κουσκάγιασι
Το Κουσκάγιασι ή αλλιώς ο Βράχος του Πουλιού δημιουργήθηκε μεταξύ του 41-54 κατ' εντολήν του κυβερνήτη της Βιθυνίας και του Πόντου Γάιου Ιουλίου Ακουίλα ως τόπος ανάπαυσης και μνημείο. Βρίσκεται λίγο έξω από την Αμάσρα και διαθέτει εύκολη πρόσβαση με σκαλοπάτια.

## Ηλεκτρικός σταθμός
Το 2009 προτάθηκε η κατασκευή ηλεκτρικού σταθμού με άνθρακα 2640 MWe (ή 1200 MWe).. Ωστόσο, έχουν εκδηλωθεί ανησυχίες για τον υποβιβασμό του περιβάλλοντος τη θαλάσσια οικολογία και για την παραγωγή υψηλής ποσότητας τέφρας.

## Παραπομπές σημειώσεις


## Εξωτερικοί σύνδεσμοι

Κατηγορία:Ασιατικές πόλεις της Τουρκίας
Ασπρόχωμα

Ο όρος *Ασπρόχωμα* μπορεί να αναφέρεται:

*Στο χώμα, λευκής (άσπρης) απόχρωσης (χώμα με άσπρο χρώμα).

* Στο Ασπρόχωμα Ιωαννίνων, του Δήμου Ζίτσας (Ασπρόχωμα του πρώην Δήμου Πασαρώνος),
* Στο Ασπρόχωμα Λάρισας, του Δήμου Ελασσόνας (Ασπρόχωμα του πρώην Δήμου Ολύμπου),
* Στο Ασπρόχωμα Μεσσηνίας, του Δήμου Καλαμάτας.

Κατηγορία:Αποσαφηνίσεις ελληνικών τοπωνυμίων
Σκάλπεϊ (Εξωτερικές Εβρίδες)

Το **Σκάλπεϊ** (αγγλικά: *Scalpay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 6,5 τ.χλμ. και 291 κατοίκους (2011). Μεγαλύτερος οικισμός του νησιού είναι το An Acarsaid a Tuath και διοικητικά ανήκει στην περιφέρεια των Εξωτερικών Εβρίδων. Το κοντινότερο νησί στο Σκάλπεϊ είναι το Λιούις και Χάρις το οποίο απέχει μόλις 300 μέτρα και με το οποίο συνδέεται οδικώς με μία γέφυρα από το 1997.

## Εξωτερικοί σύνδεσμοι
* 

Σκαλπει
Μίνγκουλι

Το **Μίνγκουλι** (αγγλικά: *Mingulay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 6,4 τ.χλμ. και ανήκει διοικητικά στην περιφέρεια των Εξωτερικών Εβρίδων. Το νησί βρίσκεται 19 χλμ. νότια του νησιού Μπάρα και είναι γνωστό για τους σημαντικούς πληθυσμούς θαλάσσιων πτηνών του.
Μετά από δύο χιλιάδες χρόνια ή και περισσότερα συνεχούς κατοίκησης, το νησί εγκαταλείφθηκε από τους κατοίκους του το 1912 και παρέμεινε ακατοίκητο από τότε. Σήμερα χρησιμοποιείται για τη βοσκή των προβάτων.

## Εξωτερικοί σύνδεσμοι
* 

Μινγκουλι
Χίρτα

Το **Χίρτα** (αγγλικά: *Hirta*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 6,7 τ.χλμ. και είναι ακατοίκητο από το 1930. Διοικητικά ανήκει στην περιφέρεια των Εξωτερικών Εβρίδων και είναι το μεγαλύτερο νησί από τα νησιά του συμπλέγματος Σεντ Κίλντα.

## Εξωτερικοί σύνδεσμοι
* 

Χιρτα
Μασανόμπου Φουκουόκα

Ο **Μασανόμπου Φουκουόκα** (, 2 Φεβρουαρίου 1913 – 16 Αυγούστου 2008) είναι ο άνθρωπος που εμπνεύστηκε και εφάρμοσε πρώτος τη "φυσική καλλιέργεια". Γεννήθηκε στο νησί Σικόκου, στη Νότια Ιαπωνία. Η αρχική του επαγγελματική ενασχόληση ήταν επιστήμονας του εδάφους με ειδίκευση στην παθολογία των φυτών. Οι αμφιβολίες σχετικά με την ορθότητα της σύγχρονης γεωπονίας τον έκαναν να εγκαταλείψει τη δουλειά του ως ερευνητής. Η σκέψη που τον οδήγησε στην αναζήτηση ενός νέου τρόπου καλλιέργειας ήταν το ότι “Η φύση είναι τέλεια από μόνη της. Τα προβλήματα ξεκινάνε όταν ο άνθρωπος επεμβαίνει στη φύση για να μεγιστοποιήσει το προσωπικό του όφελος”. Επέστρεψε στη γενέτειρά του και ασχολήθηκε αποκλειστικά με την ανάπτυξη ενός συστήματος βιολογικής καλλιέργειας μικρής κλίμακας. Σκοπός του ήταν να αποκλείσει από την καλλιέργεια το όργωμα, τα φυτοφάρμακα, τα λιπάσματα, τη ζιζανιοκτονία  και να ελαχιστοποιήσει το βοτάνισμα.

Το 1975, ο Φουκουόκα έγραψε το βιβλίο *The One-Straw Revolution* (“Η επανάσταση του ενός άχυρου”) εξηγώντας τη φιλοσοφία του και τις μεθόδους καλλιέργειας που χρησιμοποιούσε. Το βιβλίο του αυτό είχε μεγάλη απήχηση, μεταφράστηκε σε περισσότερες από 25 γλώσσες και τον έκανε πρωτοπόρο στην κίνηση για βιώσιμη γεωργία.

Τιμήθηκε το 1988 με τα βραβεία Ramon Magsaysay Award  στις Φιλιππίνες και Desikottam Award στην Ινδία καθώς και το 1997 με το Earth Council Award.

## Παραπομπές


## Εξωτερικοί σύνδεσμοι
*  Επίσημη Ιστοσελίδα του ελληνικού Κέντρου Φυσικής Καλλιέργειας.

Κατηγορία:Ιάπωνες φιλόσοφοι
Κατηγορία:Ιάπωνες οικολόγοι
Κατηγορία:Ιάπωνες συγγραφείς
Κατηγορία:Βιώσιμο σύστημα τροφίμων
Κανονικό πολύτοπο

[μικρογραφία|δεξιά|Το [Υπερβολικό επίπεδο|υπερβολικό κανονικό πολύτοπο {5,3,4}, σε προβολή του στον τρισδιάστατο χώρο.]]

Στα μαθηματικά, το **κανονικό πολύτοπο** είναι ένα πολύτοπο του οποίου η συμμετρία είναι μεταβατική στην ακολουθία των επιφανειών του, δίνοντας έτσι τον υψηλότερο βαθμό συμμετρίας. Όλα τα στοιχεία του (κελιά, επιφάνειες και ούτω καθεξής) ή *μ*-επιφάνειες (για κάθε 0&nbsp;≤&nbsp;*μ*&nbsp;≤&nbsp;*ν*, όπου *ν* είναι η διάσταση του πολυτόπου) είναι επίσης μεταβατικά στις συμμετρίες του πολυτόπου, και κανονικά πολύτοπα των διαστάσεων ≤&nbsp;*ν*.

Τα κανονικά πολύτοπα είναι η γενικευμένη αναλογική σε οποιοδήποτε αριθμό διαστάσεων των κανονικών πολυγώνων (για παράδειγμα, το τετράγωνο, ή το κανονικό πεντάγωνο) και των κανονικών πολυέδρων (για παράδειγμα, ο κύβος). Η ισχυρή συμμετρία των κανονικών πολυτόπων τους δίνει μια αισθητική ποιότητα που ενδιαφέρει τόσο τους μη μαθηματικούς όσο και τους μαθηματικούς.

Κατ' εξοχήν, ένα κανονικό πολύτοπο σε *ν* διαστάσεις μπορεί να οριστεί ως το πολύτοπο που έχει κανονικές έδρες [(*ν*&nbsp;&minus;&nbsp;1)-επιφάνειες] και κανονικό σχήμα κορυφών. Οι δύο αυτές προϋποθέσεις είναι επαρκείς για να εξασφαλιστεί ότι όλες οι επιφάνειές του είναι ίδιες και όλες οι κορυφές του είναι ομοειδείς. Ο ορισμός αυτός δεν ισχύει για τα αφηρημένα πολύτοπα.

Ένα κανονικό πολύτοπο μπορεί να εκπροσωπείται από ένα σύμβολο *Schläfli* της μορφής {a,&nbsp;b,&nbsp;c,&nbsp;...,&nbsp;y,&nbsp;z}, με κανονικές έδρες όπως {a,&nbsp;b,&nbsp;c,&nbsp;...,&nbsp;y}, και κανονικό σχήμα κορυφών όπως {b,&nbsp;c,&nbsp;...,&nbsp;y,&nbsp;z}.

## Παραπομπές

* 
* 

## Εξωτερικοί σύνδεσμοι
* 
* Stella: Polyhedron Navigator. Εργαλείο για την εξερεύνηση 3-πολυέδρων, 4-πολυτόπων, και δικτύων εκτύπωσης.
* 
* Interesting fold-out nets of the cube, octahedron, dodecahedron and icosahedron.

Κατηγορία:Πολύτοπα
Κατηγορία:Συμμετρία
Κατηγορία:Πολυδιάστατη γεωμετρία
Άξονας υποθαλάμου-υπόφυσης-επινεφριδίων

μικρογραφία|Σχηματική αναπαράσταση του άξονα υποθαλάμου-υπόφυσης-επινεφριδίων
Ο **άξονας υποθαλάμου-υπόφυσης-επινεφριδίων** (**ΥΥΕ**) είναι ένα γνωστό και καλά τεκμηριωμένο νευροενδοκρινικό σύστημα .  Αποτελεί ένα κλασσικό σύστημα αρνητικής ανάδρασης, όπου η κορτικοεκλυτίνη (:CRH) και, υπό συγκεκριμένες συνθήκες, η αργινίνη-βαζοπρεσσίνη (:AVP), συντίθεται στους μικροκυτταρικούς νευρώνες του παρακοιλιακού πυρήνα του υποθαλάμου, εκκρίνονται στο υποφυσιακό-πυλαίο σύστημα και διεγείρουν τη σύνθεση και έκκριση της κορτικοτροπίνης (:ACTH) από τα κορτικοτρόπα κύτταρα της πρόσθιας υπόφυσης. Η ACTH κυκλοφορεί συστημικά και διεγείρει τη σύνθεση γλυκοκορτικοειδών και την έκκρισή τους από την στηλιδωτή ζώνη (zona fasciculata) του επινεφριδιακού φλοιού. Τα γλυκοκορτικοειδή με τη σειρά τους, δρουν στον  εγκέφαλο με σκοπό την αναστολή της δραστηριότητας στον άξονα HPA . Η αρνητική ανάδραση λαμβάνει χώρα στο επίπεδο του υποθαλάμου για αναστολή σύνθεσης CRH και στην υπόφυση για αναστολή σύνθεσης της προοπιομελανοκορτίνης (:POMC). Η αρνητική ανάδραση διαμεσολαβείται από τους υποδοχείς GR.
 
Η δραστηριότητα στον άξονα **ΥΥΕ** ακολουθεί ένα ημερήσιο πρότυπο. Σε συνθήκες ηρεμίας η δραστηριότητα κορυφώνεται ακριβώς πριν ή ταυτόχρονα με την περίοδο μείζονος σίτισης του οργανισμού, με κλειστά τα φώτα στο νυκτόβιο τρωκτικό και με ανοιχτά φώτα στο ημερόβιο πρωτεύον. Καθ’ όλη τη διάρκεια της ημέρας, τα γλυκοκορτικοειδή κυκλοφορούν σε συγκεντρώσεις που θεωρείται ότι είναι αρκετά υψηλές ώστε να προσδένονται και να ενεργοποιούν όλους τους υποδοχείς MR και μέρος των GR. 

Εξαιτίας αυτού, είναι γενικά αποδεκτό ότι οι υποδοχείς MR διαμεσολαβούν τις δράσεις των γλυκοκορτικοειδών στον έλεγχο του ΗΡΑ στο ναδίρ της ημερήσιας διακύμανσής τους και ότι MR και GR, από κοινού, διαμεσολαβούν την αρνητική ανάδραση στο μέγιστο (ζενίθ) της συγκέντρωσης των ορμονών.

Παρόλο που φαίνεται ότι η πλήρωση και των δύο υποδοχέων είναι απαραίτητη για τη διατήρηση των φυσιολογικών επιπέδων στο ζενίθ της δραστηριότητας στον άξονα **ΥΥΕ**, δεν είναι σαφές εάν απαιτούνται και οι δύο υποδοχείς ή μόνο οι MR για τη διατήρηση της δραστηριότητας στο ναδίρ του **ΥΥΕ**. Επιπλέον, η ενεργοποίηση των MR φαίνεται ότι είναι σημαντική σε συνεργασία με τους GR για την επίτευξη της αρνητικής ανάδρασης μετά από στρες.

## Βιβλιογραφία


Κατηγορία:Ενδοκρινικό σύστημα
Κατηγορία:Νευρολογία
Κατηγορία:Διαταραχές προσοχής
Κατηγορία:Συναισθηματικές διαταραχές
Ιβάν Κόλιεβιτς

Ο **Ιβάν Κόλιεβιτς** (γεννημένος στις 30 Ιουνίου 1984) είναι Σέρβος επαγγελματίας καλαθοσφαιριστής. Έχει ύψος 187εκ και αγωνίζεται ως πλέι μέικερ στη Ζαρίν Κεσμ, ομάδα του Ιράν.

## Σταδιοδρομία
Ο Ιβάν Κόλιεβιτς υπέγραψε το πρώτο του επαγγελματικό συμβόλαιο το 2000 σε ηλικία 16 ετών με την Λόβτσεν Τσετίνιε. Με την ομάδα του Μοντενέγκρο αγωνίστηκε για δύο χρόνια.

Το 2002 μεταπήδησε στη  Μπούντουνκοστ, επίσης ομάδα του Μοντενέγκρο. Στη Μπούντουνκοστ παρέμεινε μέχρι και το τέλος της αγωνιστικής περιόδου 2004-05.

Το καλοκαίρι του 2005 μετεγγράφη στην ισπανική Μπιλμπάο Μπάσκετ, στην οποία ωστόσο παρέμεινε για λίγους μόνο μήνες.

Το Φεβρουάριο του 2006, ο Κόλιεβιτς άφησε την Ισπανία και ταξίδεψε στην Ελλάδα για λογαριασμό του Ολυμπιακού Πειραιώς μετά από θερμή εισήγηση του τότε προπονητή του Ολυμπιακού, Γιόνας Καζλάουσκας. Ωστόσο, δεν κατάφερε ποτέ να προσαρμοστεί στα δεδομένα των ερυθρόλευκων, με αποτέλεσμα να μείνει ελεύθερος από την ομάδα του Πειραιά το καλοκαίρι του ίδιου έτους.

Μετά το αποτυχημένο πέρασμά του από την Ελλάδα και τον Ολυμπιακό, ο Κόλιεβιτς επέστρεψε στην Ισπανία και τη Μπιλμπάο Μπάσκετ, ωστόσο στα μέσα της σεζόν 2006-2007 μεταπήδησε στη Λιθουανία για λογαριασμό τη Λιέτουβος Ρίτας, με την οποία μάλιστα κατάφερε να κατακτήσει ένα Βαλτικό Πρωτάθλημα Μπάσκετ (2007).

Το καλοκαίρι του 2007 μεταπήδησε στην Ουράλ Γκρέιτ, ομάδα της Ρωσίας, ενώ μετά από ένα χρόνο πήρε μεταγραφή στην Ουκρανική Τσερκάσι Μάβπι.

Τη διετία 2009-11, ο Κόλιεβιτς πέρασε από αρκετές ομάδες της Ευρώπης. Συγκεκριμένα, πέρασε από τη Μπόρνοβα Μπελεντιγιέσι (Τουρκία), τη Σιμίκ Ζούζνι (Ουκρανία), τα Τρίκαλα (Ελλάδα), αλλά και από τις πολωνικές Τυρόβ Ζγκροτζέλτς και Στάρογκαρντ Γκντάνσκι.

Στις αρχές του 2012, ο Κόλιεβιτς επέστρεψε στην ουκρανική Τσερκάσι Μάβπι, ενώ λίγους μήνες αργότερα υπέγραψε συμβόλαιο συνεργασίας με την επίσης ουκρανική Μπάσκετμπολ Οντέσσα. Στις αρχές του Ιανουαρίου του 2014, ο Κόλιεβιτς αποφάσισε να ταξιδέψει στο Ιράν προκειμένου να συνεχίσει την καριέρα του στη Ζαρίν Κεσμ. Στην ομάδα του Ιράν παραμένει μέχρι και σήμερα.

## Διεθνείς συμμετοχές
Ο Κόλιεβιτς ήταν μέλος στην Εθνική ομάδα νέων της Γιουγκοσλαβίας το 2002, ενώ ήταν και μέλος της καλύτερης πεντάδας του Μοντενέγκρο στο Ευρωπαϊκό Πρωτάθλημα Νέων το 2004 στην Τσεχία μαζί με τους Λίνας Κλέιζα, Κώστα Βασιλειάδη, Γιοτάμ Χαλπερίν και Έραζεμ Λόρμπεκ.

## Τίτλοι
* 1 Βαλτική Λίγκα: 2007

## Πηγές
* Το προφίλ του Κόλιεβιτς στο euroleague.net
* Ανακοίνωσε Κόλιεβιτς ο Ολυμπιακός
* Κόλιεβιτς και με τη βούλα 

Κατηγορία:Μαυροβούνιοι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Τρικάλων 2000
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Στάρογκαρντ Γκντάνσκι
Κατηγορία:Καλαθοσφαιριστές Τούρουφ Ζγκοζέλετς
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές μαυροβουνιακών συλλόγων
Κατηγορία:Καλαθοσφαιριστές ουκρανικών συλλόγων
Κατηγορία:Καλαθοσφαιριστές τουρκικών συλλόγων
Γιόνας Καζλάουσκας

Ο **Γιόνας Καζλάουσκας** (γεννημένος στις 21 Νοεμβρίου 1954) είναι Λιθουανός πρώην καλαθοσφαιριστής και νυν προπονητής καλαθοσφαίρισης.

## Καριέρα ως παίκτης
Ο Γιόνας Καζλάουσκας αγωνίστηκε καθ' όλη τη διάρκεια της καριέρας του στη Στατίμπα Βίλνιους, γνωστή στις μέρες μας και ως Λιέτουβος Ρίτας.

Στην ομάδα της Λιθουανίας αγωνίστηκε από το 1973 μέχρι το 1985.

## Προπονητική καριέρα
* 1994-2000: Προπονητής της Ζαλγκίρις Κάουνας
* 1997-2001: Προπονητής της Εθνικής ομάδας της Λιθουανίας
* 2000-2004: Προπονητής της Λιέτουβος Ρίτας
* 2004: Βοηθός προπονητή στην Εθνική ομάδα της Κίνας
* 2004-2006: Προπονητής του Ολυμπιακού Πειραιώς
* 2005-2008: Προπονητής της Εθνικής ομάδας της Κίνας
* 2009-2010: Προπονητής της Εθνικής ομάδας της Ελλάδας
* 2011-2012: Προπονητής της ΤΣΣΚΑ Μόσχας
* 2013: Γκουανγκντόνγκ Σάουθερν Τάιγκερς
* 2013: Προπονητής της Εθνικής ομάδας της Λιθουανίας

## Πηγές
* Θυμήθηκε τον Ολυμπιακό ο Καζλάουσκας

Κατηγορία:Λιθουανοί καλαθοσφαιριστές
Κατηγορία:Λιθουανοί προπονητές καλαθοσφαίρισης
Κατηγορία:Καλαθοσφαιριστές Στατίμπα Βίλνιους
Κατηγορία:Προπονητές καλαθοσφαίρισης Ζάλγκιρις Κάουνας
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Προπονητές καλαθοσφαίρισης Εθνικής Λιθουανίας
Κατηγορία:Προπονητές καλαθοσφαίρισης Εθνικής Κίνας
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης κινεζικών συλλόγων
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές νικητές Ευρωλίγκα
Κατηγορία:Προπονητές καλαθοσφαίρισης ΤΣΣΚΑ Μόσχας
Κατηγορία:Προπονητές καλαθοσφαίρισης Λιέτουβος Ρίτας
Ρότζερ Μέισον

Ο **Ρότζερ Φίλιπ Μέισον Τζούνιορ**, ή απλά **Ρότζερ Μέισον** (Ουάσινγκτον, 10 Σεπτεμβρίου 1980) είναι Αμερικανός πρώην επαγγελματίας καλαθοσφαιριστής. Έχει ύψος 1,96 μ. και αγωνιζόταν στη θέση του σούτινγκ γκαρντ.

## Κολλεγιακή σταδιοδρομία
Ο Ρότζερ Μέισον πέρασε από τα λύκεια Σίντουελ Φρεντς Σκούλ και Γκουντ Κάουνσελ ενώ στη συνέχεια και συγκεκριμένα το 1999 όντας 19 ετών εισήχθη στο Πανεπιστήμιο της Βιρτζίνια.

Με τη μπασκετική ομάδα του Πανεπιστημίου, τους Βιρτζίνια Κάβαλιερς, αγωνίστηκε για πρώτη φορά σε Κολλεγιακό πρωτάθλημα. Το 2002 αποφοίτησε από το πανεπιστήμιο σε ηλικία 22 ετών.

## Επαγγελματική σταδιοδρομία
Το 2002 και μετά την αποφοίτησή του από το Πανεπιστήμιο της Βιρτζίνια, ο Μέισον συμμετείχε στα Ντραφτ του ΝΒΑ και κατάφερε να επιλεγεί από τους Σικάγο Μπουλς με τους οποίους αργότερα υπέγραψε επαγγελματικό συμβόλαιο συνεργασίας. Με την ομάδα του Σικάγο αγωνίστηκε ολόκληρη τη σεζόν 2002-03, και λίγο στις αρχές του 2003-04.

Επόμενες ομάδες της καριέρας του Μέισον μετά τους Σικάγο Μπουλς ήταν οι Τορόντο Ράπτορς, ομάδες επίσης του ΝΒΑ.

Στις αρχές του 2005, ο Μέισον αποφάσισε να αφήσει για πρώτη φορά στην καριέρα του την Αμερική και ταξίδεψε στην Ελλάδα με προορισμό τον Ολυμπιακό Πειραιώς, στον οποίο αγωνίστηκε για μία σεζόν χωρίς να καταφέρει ωστόσο να κατακτήσει κάποιο τίτλο.

Την περίοδο 2005-06 αγωνίστηκε με τη Χάποελ Ιερουσαλήμ, ομάδα του Ισραήλ.

Το 2006, ο Ρότζερ Μέισον επέστρεψε στην Αμερική και το ΝΒΑ, παίρνοντας μεταγραφή στους Ουάσινγκτον Ουίζαρντς, στους οποίους παρέμεινε για δύο χρόνια.

Τη διετία 2008-2010, ο Μέισον αγωνίστηκε με τους Σαν Αντόνιο Σπερς, ενώ το 2010 μεταπήδησε στους Νιου Γιορκ Νικς.

Στα τέλη του 2011 επέστρεψε στους Ουάσινγκτον Ουίζαρντς, ενώ το καλοκαίρι του 2012 υπέγραψε μονοετές συμβόλαιο συνεργασίας με τους Νιου Όρλεανς Χόρνετς.

Στις 27 Σεπτεμβρίου του 2013, ο Μέισον μετεγγράφη στους Μαϊάμι Χιτ, στους οποίους αγωνίστηκε μέχρι τις αρχές του 2014. 

## Διεθνείς συμμετοχές
Ο Ρότζερ Μέισον ήταν μέλος της μπασκετικής ομάδας των Ηνωμένων Πολιτειών της Αμερικής που συμμετείχε στην Πανεπιστημιάδα του 2001 η οποία διεξήχθη στο Πεκίνο. Ο Μέισον κατάφερε να κατακτήσει με την εθνική του ομάδα στη συγκεκριμένη διοργάνωση το χάλκινο μετάλλιο.

## Πηγές
* Το προφίλ του Μέισον στο virginiasports.com 
* Το προφίλ του Μέισον στο nba.com
* Στους Πρωταθλητές Χιτ ο άλλοτε «ερυθρόλευκος» Μέισον

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σικάγο Μπουλς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Ουάσινγκτον Ουίζαρντς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Νιου Ορλίνς Πέλικανς
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Λαβόρ Ποστέλ

Ο **Αντρέ Λαβόρ Ποστέλ** ( 26 Φεβρουαρίου 1978) είναι Αμερικανός παλαίμαχος καλαθοσφαιριστής. Έχει ύψος 1,98 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

## Κολλεγιακή σταδιοδρομία
Ο Λαβόρ Ποστέλ τελείωσε το λύκειο της γενέτειράς του, το Ουέστόβερ και στη συνέχεια το 1996 σε ηλικία 18 ετών εισήχθη στο Πανεπιστήμιο Σεντ Τζον, με τη μπασκετική ομάδα του οποίου, τους Σεντ Τζόνς Ρεντ Στορμ αγωνίστηκε για πρώτη φορά στην καριέρα του σε Κολλεγιακό Πρωτάθλημα.

Το 2000, όντας πια 22 ετών, ο Ποστέλ αποφοίτησε από το Πανεπιστήμιο Σεντ Τζον, με τη μπασκετική ομάδα του οποίου είχε πραγματοποιήσει νωρίτερα πολύ καλές εμφανίσεις.

## Επαγγελματική σταδιοδρομία
Το 2000 συμμετείχε στα Ντραφτ του ΝΒΑ εκείνου του έτους και κατάφερε να διακριθεί με αποτέλεσμα να επιλεγεί από τους Νιου Γιορκ Νικς. Στη συνέχεια υπέγραψε με την ομάδα της Νέας Υόρκης το πρώτο του επαγγελματικό συμβόλαιο που μάλιστα ήταν τριετούς διαρκείας και το οποίο εξάντλησε μέχρι τέλος.

Τη σεζόν 2003-04 αγωνίστηκε με την Άσβιλ Άλτιτιουντ στο NBA Development League, το οποίο μάλιστα και κατάφερε να κατακτήσει.

Το Σεπτέμβριο του 2004, ο Ποστέλ αποφάσισε να αφήσει για πρώτη φορά στην καριέρα του την Αμερική και να ταξιδέψει στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς, στον οποίο ωστόσο αγωνίστηκε για λιγότερο ένα χρόνο χωρίς να καταφέρει να κατακτήσει κάποιο τίτλο.

Μέσα στο 2005 είχε ένα σύντομο πέρασμα από την ιταλική Σκαβολίνι Πεσάρο, ενώ στη συνέχεια μετεγγράφη στην Τέλιντους Οστάνδης, ομάδα του Βελγίου, στην οποία παρέμεινε μέχρι τα τέλη του 2007.

Το 2008 ταξίδεψε στη Τσεχία για λογαριασμό της Γκεοφίν Νόβι, ενώ το 2009 αποφάσισε να αφήσει την Ευρώπη και να επιστρέψει στην Αμερική για λογαριασμό της Παντέρας Ντε Μιράντα, ομάδα της Βενεζουέλας.

Κατά τη διάρκεια του ίδιου έτους μεταπήδησε στην Κολομβία για να πάρει μεταγραφή στην Μποκάρος Ντε Μπουκαραμάνγκα, η οποία αποτέλεσε και τον τελευταίο σταθμό της καριέρας του.

## Τίτλοι
* NBA Development League: (2004)

## Πηγές
* Το προφίλ του Ποστέλ στο basketball-reference.com
* Παίκτης του Ολυμπιακού ο Λαβόρ Ποστέλ

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Βικτόρια Λιμπερτάς Πέζαρο
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Άσβιλ Άλτιτιουντ
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές κολομβιανών συλλόγων
Βαγγέλης Σκλάβος

Ο **Βαγγέλης Σκλάβος** (γεννήθηκε την πρώτη Δεκεμβρίου του 1977) είναι Έλληνας επαγγελματίας καλαθοσφαιριστής. Έχει ύψος 2,02 μέτρα και αγωνίζεται τόσο ως σμολ φόργουορντ όσο και ως πάουερ φόργουορντ.

## Καριέρα
Ο Βαγγέλης Σκλάβος υπέγραψε το πρώτο του επαγγελματικό συμβόλαιο το 1997 σε ηλικία 20 ετών στην ομάδα του Μίλωνα, στον οποίο παρέμεινε για τρία χρόνια και συγκεκριμένα μέχρι το 2000.

Μέσα στο 2000 αποτέλεσε παρελθόν από τον Μίλωνα και υπέγραψε επαγγελματικό συμβόλαιο συνεργασίας αρχικά με το Ηράκλειο Κρήτης, στο οποίο ωστόσο παρέμεινε για λίγους μόνο μήνες και στη συνέχεια με τον Πανιώνιο, ομάδα της Νέας Σμύρνης, στην οποία παρέμεινε μέχρι το τέλος της αγωνιστικής περιόδου 2002-03.

Το καλοκαίρι του 2003, ο Σκλάβος έκανε το μεγάλο βήμα στην καριέρα του καθώς μετεγγράφη στον Ολυμπιακό Πειραιώς. Στην ομάδα του Πειραιά παρέμεινε μέχρι το 2005, χωρίς ωστόσο να καταφέρει ενδιάμεσα να κατακτήσει κάποιο τίτλο με τους ερυθρόλευκους.

Το 2005 άφησε για πρώτη φορά στην καριέρα του την Ελλάδα και ταξίδεψε στην Ισπανία για λογαριασμό της Βαλένθια, στην οποία παρέμεινε για ένα έτος χωρίς ωστόσο να καταφέρει να κατακτήσει κάποιο τίτλο.

Τον αμέσως επόμενο χρόνο ταξίδεψε στη Ρωσία για λογαριασμό της Λοκομοτίβ Ροστόφ, στην οποία παρέμεινε για ένα χρόνο.

Το 2007, ο Βαγγέλης Σκλάβος αποφάσισε να αφήσει τη Ρωσία και να επιστρέψει στην Ελλάδα, αυτήν τη φορά για λογαριασμό του Πανελληνίου. Τη διετία 2008-10 μεταπήδησε στη γειτονική Ιταλία όπου αγωνίστηκε αρχικά με τη Νουόβα Νάπολι (2008-09) κι έπειτα με τη Γκρούπο Τριπόλντι (2009-10).

Το 2010 επέστρεψε για δεύτερη φορά στον Πανελλήνιο, ενώ από το καλοκαίρι του 2011 και μέχρι το τέλος της αγωνιστικής περιόδου 2012-13, ο Βαγγέλης Σκλάβος ανήκε στο δυναμικό της ΑΕΚ Αθηνών.

Μετά το τέλος του συμβολαίου του με την ΑΕΚ, ο Βαγγέλης Σκλάβος μεταπήδησε στο νησί της Λευκάδας προκειμένου να μεταγραφεί στην τοπική Δόξα Λευκάδας.Σήμερα αγωνιζεται στην γ' εθνική κατηγορια με τον Κεραυνό Αιγίου.

## Πηγές
* Το προφίλ του Βαγγέλη Σκλάβου στο legabasket.it 
* Ανακοίνωσε Σκλάβο ο Πανελλήνιος
* Στην ΑΕΚ ο Βαγγέλης Σκλάβος 
* Στη Δόξα Λευκάδας ο Βαγγέλης Σκλάβος

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Μίλωνα
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Δόξας Λευκάδας
Κατηγορία:Καλαθοσφαιριστές ιταλικών συλλόγων
Ρόμπερτ Γκούλιας

Ο **Ρόμπερτ Γκούλιας** (γεννημένος στις 28 Ιουλίου 1974) είναι Ούγγρος πρώην διεθνής καλαθοσφαιριστής. Έχει ύψος 2,13 μέτρα και αγωνιζόταν στη θέση του σέντερ.

## Σταδιοδρομία
Ο Ρόμπερτ Γκούλιας υπέγραψε το πρώτο του επαγγελματικό συμβόλαιο το 1995 με την Ατομερόμου Πακς. Στην ουγγρική ομάδα παρέμεινε για τέσσερα χρόνια, χωρίς ωστόσο να καταφέρει να κατακτήσει κάποιο τίτλο.

Το 1999, ο Γκούλιας άφησε την Ουγγαρία και ταξίδεψε στη Γαλλία στην οποία παρέμεινε μέχρι το 2004 αγωνιζόμενος αρχικά με την Πο-Ορτέζ (1999-2000), έπειτα με τη Σαλόν Σαόνε (2000-2002) και τέλος με τη  Ασοσιασιόν Σπορτίβ ντε Βιλερμπάν Εβέιγ Λιονναί, γνωστή πιο απλά και ως ΑΣΒΕΛ Λυών (2002-2004).

Την περίοδο 2004-05 αγωνίστηκε αρχικά με τη Δυναμό Μόσχας, ομάδα της Ρωσίας κι έπειτα με τον Ολυμπιακό Πειραιώς.

Το 2005, υπέγραψε συμβόλαιο συνεργασίας με τον Πανελλήνιο, ωστόσο αποχώρησε από την ομάδα λίγους μήνες μετά καθώς μετεγγράφη στην τουρκική Τραμπονσπόρ Ούλκερ, στην οποία παρέμεινε για ένα χρόνο έχοντας καταφέρει μάλιστα να κατακτήσει το πρωτάθλημα Τουρκίας για το 2006.

Τη διετία 2006-07 αγωνίστηκε αρχικά με την ισπανική Ουνικάχα Μάλαγα κι έπειτα με την ουκρανική Άζβομαχ Μαριουπόλ.

Το 2007 άφησε την Ουκρανία και επέστρεψε στην Ουγγαρία προκειμένου να πάρει μεταγραφή στην ομάδα από την οποία ξεκίνησε την επαγγελματική του καριέρα. Ο λόγος για την Ατομερόμου Πακς, στην οποία παρέμεινε για τρία χρόνια, έχοντας καταφέρει μάλιστα να κατακτήσει ένα Κύπελλο Ουγγαρίας (2008) καθώς επίσης και ένα Πρωτάθλημα (2009).

Μετά το πέρας της περιόδου 2009-10, ο Γκούλιας αποφάσισε να αποσυρθεί από την ενεργό δράση και να βάλει τέλος στην επαγγελματική του καριέρα σε ηλικία 36 ετών.

## Διεθνείς συμμετοχές
Ο Ρόμπερτ Γκούλιας αποτέλεσε μόνιμο στέλεχος της Εθνικής ομάδας μπάσκετ της Ουγγαρίας από το 1995 μέχρι και το 2006. Μεταξύ άλλων, έχει συμμετάσχει στο Ευρωμπάσκετ του 1999, στο οποίο η Εθνική ομάδα της χώρας του κατέκτησε μόλις την 14η θέση.

## Τίτλοι
* 1 Πρωτάθλημα Τουρκίας: 2006
* 1 Πρωτάθλημα Ουγγαρίας: 2009
* 1 Κύπελλο Ουγγαρίας: 2008

## Πηγές
* Υπέγραψε ο Γκούλιας στον Ολυμπιακό
* Παρελθόν από τον Πανελλήνιο ο Γκούλιας

Κατηγορία:Ούγγροι καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Αζοβμάς Μαριουπόλ
Κατηγορία:Καλαθοσφαιριστές Μάλαγας
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Ελάν Σαλόν
Κατηγορία:Καλαθοσφαιριστές Τριούμφ Λιούμπερτσι
Κατηγορία:Καλαθοσφαιριστές Ούλκερσπορ
Κατηγορία:Καλαθοσφαιριστές ουγγρικών συλλόγων
Κατηγορία:Ξένοι καλαθοσφαιριστές στην Ελλάδα